stanford-oval/wikipedia huggingface dataset:
Power Macintosh 6200
Mallit > Power Macintosh 6300

Performa 6260CD: Power Macintosh 6200 100 MHz:n 603e -suorittimella ja 800 Mt:n kiintolevyllä varustettuna. Myytiin vain Euroopassa ja Aasiassa.
Performa 6290CD: 6260CD, jossa 1,2 Gt:n kiintolevy. Myytiin vain Pohjois-Amerikassa.
Power Macintosh 6300/120: 6290CD, jossa 120 MHz:n suoritin ja 16 Mt:n keskusmuisti. Myytiin vain Aasiassa.
Performa 6300CD: 6290CD, jossa 16 Mt:n keskusmuisti. Toimitettiin näytön kanssa. Myytiin vain Pohjois-Amerikassa.
Performa 6310CD: 6300CD, myytiin vain Aasiassa ja Euroopassa.
Performa 6320CD: Power Macintosh 6300/120, sisältää TV/video-kortin ja toimitettiin näytön kanssa.
Mallit > Power Macintosh 6300/160

Power Macintosh 6300/160: 160 MHz PowerPC 603e -suorittimella ja uudella emolevyllä varustettu malli. Myytiin vain Euroopassa ja Aasiassa.
Performa 6360: Power Macintosh 6300/160. Myytiin vain Pohjois-Amerikassa.
Aiheesta muualla

Power Macintosh 6200, 6300/120, 6300/160 (Arkistoitu – Internet Archive) ja Macintosh Performat AppleSpecissä
Performa 6200 ja Performa 6360 apple-history.comissa
Performa 6200, Performa 6300 ja Performa 6360 Low End Macissa
Power Macintosh 6200, 6300/120 ja Macintosh Performat EveryMac.comissa
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS
Adam Wójcik

| Adam Wójcik |
| --- | --- |
 Wójcik vuonna 2012.
Henkilötiedot
Koko nimi:  Adam Wójcik
Syntynyt: 20. huhtikuuta 1970 Oława, Puola
Kuollut: 26. elokuuta 2017 (47 vuotta) Wrocław, Puola
Kansalaisuus:   puolalainen
Koripalloilija
Pelipaikka:  Iso laitahyökkääjä / Sentteri
Pituus:  208 cm
Paino:  110 kg
Pelaajaura
Seurajoukkueet
1987–1994 1994–1995 1995–1996 1996 1996–1997 1997–2001 2001–2002 2002–2003 2003–2004 2004–2007 2007–2008 2008–2009 2009–2010 2010–2011 2011–2012:  Gwardia Wrocław Znic Pruszków Bobry Bytom BC Oostende Spirou Charleroi Śląsk Wrocław Peristeri BC CB Málaga Śląsk Wrocław Prokom Trefl Sopot Orlandina Basket PBG Basket Poznań Turów Zgorzelec WKK Wrocław Śląsk Wrocław
Maajoukkueet
n. 1991–2009:   Puola
Ottelut (pisteet):  149 (1821)
Aiheesta muualla
FIBA
Adam Wójcik (20. huhtikuuta 1970 Oława – 26. elokuuta 2017 Wrocław) oli puolalainen koripalloilija. Hän on Puolan pääsarjahistorian merkittävimpiä pelaajia ja teki menestyksekkään pelaajauran eurooppalaisseuroissa voittaen muun muassa kahdeksan Puolan mestaruutta, kaksi Puolan cup-mestaruutta ja Belgian mestaruuden. Wójcik edusti myös Puolan miesten maajoukkuetta neljässä EM-lopputurnauksessa.
Elämä ja ura

Wójcik pelasi ammattilaisurallaan Puolan pääsarjan, jossa teki yli 10 000 pistettä, lisäksi Belgiassa, Kreikassa, Italiassa ja Espanjassa. Hän pelasi myös kuusi kautta Euroliigaa. Wójcik voitti urallaan muun muassa Puolan mestaruuden vuosina 1995, 1998, 1999, 2000, 2001, 2005, 2006 ja 2007, Belgian mestaruuden vuonna 1997, Puolan cup-mestaruuden vuosina 2004 ja 2006 sekä Puolan supercup-mestaruuden vuosina 1999 ja 2000. Hänet valittiin Puolan pääsarjan arvokkaimmaksi pelaajaksi ja saman sarjan loppuotteluiden arvokkaimmaksi pelaajaksi vuosina 1998, 2001 ja 2005.
Wójcik edusti Puolan miesten maajoukkuetta 149 ottelussa ja teki niissä 1 821 pistettä. Hän kuului Puolan turnauskokoonpanoihin vuosien 1991, 1997, 2007 ja 2009 EM-kilpailuissa Puolan yllettyä parhaimmillaan seitsemänneksi.
Wójcik kuoli leukemiaan 47-vuotiaana 26. elokuuta 2017.
Aiheesta muualla

Kuvia tai muita tiedostoja aiheesta Adam Wójcik Wikimedia Commonsissa
Profiili FIBA Archive (englanniksi)
Ahti Laine

Direktor musices Ahti Aatos Ensio Laine on euralainen puhallinmuusikko, jonka instrumentteja ovat saksofonit, trumpetti, huilu, pasuuna ja flyygelitorvi.
Laineen tunnetuimpia töitä musiikin parissa ovat erityisesti puhallinorkesterisovitukset sekä pitkäaikaiset yhteistyöprojektit Vesa Alaren kanssa.
Nykyisin Ahti Laine toimii kapellimestarina Euran Soittokunnassa ja Porilaissoittokunnassa.
Aiheesta muualla

Ahti Lainen sovitustuotanto Suomen äänitearkistossa (1901–1999)
613

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
Tapahtumia

Muhammad alkaa julistaa islamia julkisesti
Klotar II yhdistää Frankkien valtakunnan tapattamalla Sigebert II:n.
Isanapurasta tulee kambodžalaisen Chenlan kuningaskunnan pääkaupunki.
Syntyneitä

Woncheuk, korealainen buddhistimunkki
Kuolleita

Brunhilde, Austrasian kuningatar
Teoderik II, Austrasian kuningas
Sigebert II, Austrasian kuningas
Puujumala ja Maajumala

Puujumala ja Maajumala ovat tietynlaisten tietäjien eli noitien nimityksiä.
Joitakin tietäjiä on Suomessa nimitetty jumaliksi. Tietäjät ovat ehkä väittäneet, että jumala puhuu tai muuten toteuttaa itseään heidän kauttaan.
Puujumala oli tietäjä, jonka voimat tai olemus liittyivät jotenkin puihin tai puun väkeen. Maajumalan voima tai olemus taas liittyivät jotenkin maahan tai maan väkeen. Puujumala ja maajumala olivat myös tietäjäsukujen sukunimiä.
Tässä karjalaisessa kansanrunossa loitsija kehuu itseään ja väittää voittavansa maajumalatkin:
Kuka miull mingän voipi,

Ken miull mitä teköö!

Tie ei tietäjät mittää,

Maha ei mittään maajumalat.

Mie oon noi'an nuorin poika,

Tietäjän käsivasara,

Mie syön noi'jan nuolinneen,

Tietäjän teräksineen,

Papin kirkkokuntineen,

Lukkarin perehineen,

Sontion soittoneuvoneen... 
(SKVR:V2 472)
Agustina Barroso

Agustina Barroso
Agustina Barroso (s. 20. toukokuuta 1993) on argentiinalainen jalkapalloilija. Hän on pelipaikaltaan keskuspuolustaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 40 maaottelua. MM-kilpailuissa hän pelasi Argentiinan kaikki kolme ottelua alusta loppuun.
Barroso on pelannut seuratasolla kotimaansa lisäksi Englannissa, Brasiliassa ja Espanjassa.
Pyramidi (romaani)

| Pyramidi> Pyramiden.Alkuperäisteos |
| --- | --- |
Kirjailija:  Henning Mankell
Kieli:  ruotsi
Genre:  rikosromaani, jännitys
Julkaistu:  1999
Ulkoasu:  sidottu
Sarja: Wallander
Edeltävä:  Palomuuri
Seuraava:  Rauhaton mies
Löydä lisää kirjojaKirjallisuuden teemasivulta
Pyramidi on ruotsalaisen kirjailijan Henning Mankellin novellikokoelma, joka sisältää viisi kertomusta rikospoliisi Kurt Wallanderista.
Kirja ilmestyi sen jälkeen, kun Mankell oli julkaissut kahdeksan suuren suosion saanutta rikosromaania, joiden pääosassa oli Wallander. Hän päätti lopettaa rikosromaanisarjan ja kirjoitti sen sijaan kokoelman tarinoita, jotka sijoittuvat ajallisesti ennen romaanien tapahtumia. Kirjasta löytyy esimerkiksi kertomus nuoren Wallanderin poliisiuran alkuajoilta.
Kirjan novellit:
Isku
Halkeama
Mies rannalla
Valokuvaajan kuolema
Pyramidi
Pyramidi on myös elokuva, jossa Wallanderia esittää Rolf Lassgård.
Pyramidi (täsmennyssivu)

Pyramidi voi tarkoittaa seuraavia asioita:
pyramidi, ylöspäin kapeneva rakennelma
pyramidi, geometrinen kappale
pyramidi, mineralogiassa eräs kiteiden pintamuodoista
Pyramidi, Henning Mankellin novellikokoelma
Pyramidi, Henning Mankellin novellikokoelmaan perustuva ruotsalainen elokuva
pyramidi, pasianssi
Pyramid Lake

Pyramid Lake tarkoittaa seuraavia:
Pyramid Lake (Alberta), Kanada
Pyramid Lake (Kalifornia)
Pyramid Lake (El Doradon piirikunta, Kalifornia)
Pyramid Lake (Nevada)
Pyramid Lake (New York)
Pyramid Lake (Washington)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyramid Lake”, voi hakea sivunnimihaulla, laajalla sivunnimihaulla tai tekstihaulla.
Afrikan salaisuudet

| Afrikan salaisuudet> Secondhand Lions |
| --- | --- |
 Virallinen elokuvateatterijuliste
Ohjaaja:  Tim McCanlies
Käsikirjoittaja:  Tim McCanlies
Tuottaja:  Janis Rothbard Chaskin Kevin Cooper Joe Dishner Toby Emmerich Mark Kaufman David Kirschner Karen Loop Scott Ross Amy Sayres Corey Sienega
Säveltäjä:  Patrick Doyle
Kuvaaja:  Jack N. Green
Leikkaaja:  David Moritz
Pääosat:  Michael Caine Robert Duvall Haley Joel Osment
Valmistustiedot
Valmistusmaa:   Yhdysvallat
Tuotantoyhtiö:  New Line Cinema
Levittäjä:  New Line Cinema Netflix
Ensi-ilta:   19. syyskuuta 2003  19. marraskuuta 2004 (DVD-julkaisu)
Kesto:  109 min
Alkuperäiskieli:  englanti
Budjetti:  30 000 000 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Afrikan salaisuudet on Tim McCanliesin käsikirjoittama ja ohjaama elokuva vuodelta 2003.
Juoni

Nuori Walter joutuu kesäloman ajaksi kahden erikoislaatuisen ja salaperäisen setänsä farmille. Huhujen mukaan heillä on ehtymätön käteisvarasto. Sedät kertovat hänelle uskomattomia tarinoita nuoruudenseikkailuistaan.
Rooleissa

| 0 | 1 | 2 |
| --- | --- | --- |
|  Michael Caine  | … |  Garth-setä   |
|  Robert Duvall  | … |  Hub-setä   |
|  Haley Joel Osment  | … |  Walter   |
|  Kyra Sedgwick  | … |  Walterin äiti Mae   |
|  Nicky Katt  | … |  Maen miesystävä Stan   |
|  Josh Lucas  | … |  Walter aikuisena   |
Aiheesta muualla

Afrikan salaisuudet -elokuvan viralliset sivut
Afrikan salaisuudet Internet Movie Databasessa (englanniksi)
Afrikan salaisuudet Elonet.
Puutarha (albumi)

| Puutarha Mikko Alatalo |
| --- | --- | --- |

Studioalbumin tiedot
 Julkaistu: 1993
 Formaatti: CD-levy
 Tyylilaji: pop, iskelmä
 Kesto: 57.28
 Levy-yhtiö: Audiovox Records
Mikko Alatalon muut julkaisut
| Känkkäränkän uudet kujeet 1992 | Puutarha 1993 | Viivy vielä hetki 1993 |
Puutarha on suomalaisen laulajan Mikko Alatalon studioalbumi. Se julkaistiin vuonna 1993.
Kappaleet

Mies pohjoisesta (3:44)
Sydämen lyönnit (3:22)
Puutarha (3:24)
Ihminen on selviytyjä (3:10)
Miestä väkevämpää (3:44)
Kun mikään ei tunnu miltään (3:45)
Ruotsinlaivalla (4:36)
Kuudes ikkuna (3:42)
Soitto se soi (2:45)
Suruinen (3:52)
Neekerin poika (3:12)
Viha palaa loppuun (3:34)
Kun kohtalo keinuttaa (2:58)
Kauniit ja rohkeat (3:50)
Kaipaan (3:07)
Äiti yö (4:41)
Aarne Laurila

Aarne Laurila
Aarne Olavi Johannes Laurila (16. marraskuuta 1929 Helsinki – 8. tammikuuta 2021 Helsinki) oli suomalainen kirjallisuudentutkija ja professorin arvonimen saanut.
Laurila oli Kansanvalistusseuran toiminnanjohtajana vuosina 1962–1990. Sitä ennen hän toimi Suomen Sosialidemokraatin kulttuuritoimittajana. Laurila sai professorin arvonimen vuonna 1992.
Laurila laati väitöskirjansa kirjailija F. E. Sillanpään romaanitaiteesta.
Aarne Laurila (oik) ja prof. Arvi Kivimaa (kesk) Sana-lehden toimituksessa 15.10.1959. Kuvaaja: Mauno Mannelin. Kuvanegatiivin omistaja Johannes Moisio.
Laurila toimi Helsingin kaupunginvaltuuston ja -hallituksen jäsenenä sekä kulttuurilautakunnan puheenjohtajana. Hän toimi myös Suomen Kotiseutuliiton puheenjohtajana.
Teoksia

F. E. Sillanpää vuosina 1888–1958. Otava 1958
Suomalaisia kertojia Minna Canthista Antti Hyryyn ; toim. Aarne Laurila. Tammi 1962
Sillanpää ; toim. Aarne Laurila. Otava 1962
Nuoren voiman liiton historia ; toim. Aarne Laurila ym. Akateeminen kustannusliike, Helsinki 1963
Unkari - romantiikkaa ja realismia. Otava 1966
Matkailijan Unkari ja madjaarien maa. Otava 1976
F. E. Sillanpään romaanitaide kirjailijan asenteiden ja kertojan aseman kannalta, väitöskirja. Otava 1979
Nykyihmisen etiikka ja moraali : Oriveden opiston 70-vuotisjuhlakirja ; toimituskunta Aarne Laurila ym. WSOY 1979
Malmin pojan maailma. WSOY 1984
F. E. Sillanpään ajatuksia ; toim. Aarne Laurila. Otava 1988
Sillanpää Suomen kirjallisuudessa : F. E. Sillanpään juhlakirja ; toim. Aarne Laurila ja Panu Rajala. Sillanpää-seura, Helsinki 1989
Oi, sä sulo Helsinki. WSOY 1995
Kasvoi kaupunki ympärillämme : kolmen sukupolven Helsinki. Otava 2009
Aiheesta muualla

Aarne Laurilan muistokirjoitus Helsingin Sanomissa
Aarne Leväsalmi

Aarne Leväsalmi (20. syyskuuta 1927 Kiuruvesi – 25. heinäkuuta 2016 Kiuruvesi) oli suomalainen toimittaja ja kirjailija. Leväsalmi oli Kiuruvesi-lehden pitkäaikainen päätoimittaja.
Leväsalmen vanhemmat olivat maanviljelijä Antti Leväsalmi ja emäntä Kerttu Paananen. Hän oli naimisissa vuodesta 1958 kansakoulunopettaja Maila Rissasen (1935–2008) kanssa.
Teoksia

Malmia. Otava 1968
Paikka maan päällä : romaani. Gummerus 1971, esitetty televisionäytelmänä 1974
Pellavasauna : romaani. Gummerus 1974
Vihreät laitumet : Kiuruveden osuusmeijeri 90 : 1901–1991 ; kirj. Aarne Leväsalmi, Touko Heinonen. Kiuruveden osuusmeijeri, Kiuruvesi 1991
Palkinnot

Kuopion läänin taidepalkinto 1972
Minna-palkinto 1975
Ahti Molander

Ahti Ilmari Molander (6. maaliskuuta 1938 Helsinki – 7. joulukuuta 1998) oli suomalainen taloustieteilijä ja Helsingin yliopiston kansantaloustieteen, erityisesti ekonometrian professori. Hän oli ekonometrian ja taloudellisten ennusteiden laatimisen uranuurtaja Suomessa[lähde? ].
Molander pääsi ylioppilaaksi Helsingin Tehtaanpuiston yhteiskoulusta 1957 ja hän opiskeli sitten Helsingin yliopistossa valmistuen valtiotieteen kandidaatiksi 1962, lisensiaatiksi 1966 ja tohtoriksi 1969. Hänen englanninkielinen väitöskirjansa (1969) oli otsikoitu A study of prices, wages and employment in Finland, 1957-1966.  Hän teki opinto- ja tutkimusmatkoja Yhdysvaltoihin, muun muassa vuosina 1967–1968 (MIT) ja 1974–1975 (Stanfordin yliopisto).
Molander oli Suomen Pankin taloudellisessa tutkimuslaitoksessa tutkijana 1961–1971 ja Elinkeinoelämän tutkimuslaitoksen ETLAn johtajana 1971–1973. Hän oli Helsingin yliopiston kansantaloustieteen, erityisesti ekonometrian professori 1973–1984. Erottuaan professorin virasta epäsäännöllisten elämätapojenselvennä aiheuttamien ongelmienselvennä vuoksi Molander toimi yritysten konsulttina.[lähde? ]
Molander tutki inflaatioteoriaa ja kehitti ekonometrisia malleja taloudellisten ennusteiden laatimiseen. Hänen johtajakaudellaan ETLA aloitti kokonaistaloudellisten ennusteiden julkaisemisen. Hän oli myös kiinnostunut tietokoneiden ja tekoälyn käytöstä taloudellisessa mallintamisessa. Molanderin tieteellinen julkaisutoiminta ajoittui pääosin 1960-luvulle ja 1970-luvun alkupuolelle.[lähde? ]
Molander oli myös jazzmusiikin harrastaja ja hän harrasti lisäksi autourheilua ja taidemaalausta. Suomen Pankin silloinen pääjohtaja Mauno Koivisto kehotti Molanderia keskittymään trumpetinsoittoon Molanderin arvosteltua julkisesti harjoitettua talouspolitiikkaa.[lähde? ]
Teoksia

Kokonaistaloudelliseen hinta- ja palkkatasoon vaikuttavat tekijät Suomessa vuosina 1949-1962.    Suomen pankin taloustieteellinen tutkimuslaitos, Helsinki 1965
Muistio palkkaneuvotteluja varten, kirjoittajat Timo Helelä, Paavo Grönlund, Ahti Molander.    Suomen pankin taloustieteellinen tutkimuslaitos, Helsinki 1965
A Study of Prices, Wages and Employment in Finland, 1957–1966, väitöskirja. 1969
Vakautuksen vaikutus hinta- ja palkkatasoon, kirjoittajat Ahti Molander, Heikki Aintila ja Jukka Salomaa.   Suomen itsenäisyyden juhlavuoden 1967 rahasto SITRA, Helsinki 1971
Talouspolitiikka. Taloustiedon julkaisu 49.   Taloustieto, Helsinki 1975
Suhdannevaihtelut ja talouselämä ; kansi ja piirrokset Jukka Helppi. Taloustiedon julkaisu 53.   Taloustieto, Helsinki 1976
Inflaatio ; kansi ja piirrokset Jukka Helppi. Taloustiedon julkaisu 28.   Taloustieto, Helsinki 1978
Aimée Sommerfelt

| Aimée Sommerfelt> Henkilötiedot |
| --- | --- |
Syntynyt: 1892
Kuollut: 1975 (82–83 vuotta)
Ammatti:  kirjailija
Kirjailija
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Aimée Sommerfelt (1892 Kristiania, Norja – 1975) oli norjalainen lasten- ja nuortenkirjailija. Hänen ensimmäinen teoksensa Stopp tyven ilmestyi 1934.
Sommerfelt aloitti perinteisenä lastenkirjailijana, mutta 1950- ja 1960-luvulla hänestä tuli lasten- ja nuortenkirjallisuuden uranuurtaja ja sen merkittävimpiä edustajia. Hän käsittelee kirjoissaan ajankohtaisia aiheita, kuten rasismia. Kirjoja on käännetty kymmenille kielille, ja Sommerfelt sai lukuisia palkintoja. Suureen kansainväliseen menestykseen noussut teos Matka Agraan sai Norjan opetus- ja kirkollisasiainministeriön lasten- ja nuortenkirjallisuuspalkinnon 1. palkinnon.
Suomennetut teokset

Tyttö seikkailee, suom. Lyyli Kansanen-Holm, Otava 1940 Sarja: Tyttöjen kirjasto: 33
Vuosi on lyhyt, Monika (Morten og Monika), suom. Mirja Heickell, Otava 1959 Sarja: Isojen tyttöjen kirjasto
Matka Agraan (Veien til Agra), suom. Kristiina Kivivuori, WSOY 1960 Sarja: Lasten toivekirjasto: 26
Aira-talo

| Aira-talo |
| --- | --- |

Sijainti:  Jyväskylä, Suomi
Koordinaatit:  62°14′50″N 25°44′38″E﻿ / ﻿62.247096°N 25.7437892°E﻿ / 62.247096; 25.7437892
Rakennustyyppi:  Usean asunnon talo (en)
Tyylisuunta:  1920-luvun klassisismi
Suunnittelija:  Alvar Aalto
Valmistumisvuosi:  1926
 fiAira-talo 
  
Aira-talo on kolmikerroksinen aumakattoinen, rapattu tiilitalo Jyväskylän keskustassa. Tässä Jyväskylän ensimmäisessä suuressa asuinkerrostalossa on 18 asuntoa. Vuonna 1926 valmistuneen rakennuksen on suunnitellut Alvar Aalto. Se edustaa Aallon varhaistuotannon 1920-luvun klassismia. Ankaraa klassismia keventävät koristeelliset yksityiskohdat: pihanpuolen ovien ja syöksytorvien koristelut, sisään aukeavat ovet ja vinot sisäseinät.
Aarne Lehonkoski

Aarne Waldemar Lehonkoski (16. tammikuuta 1894 Viitasaari – 25. joulukuuta 1938 Helsinki) oli suomalainen toimittaja ja toimitusjohtaja.
Aarne Lehonkoski pääsi ylioppilaaksi Jyväskylän lyseosta 1913. Hän opiskeli Kauppakorkeakoulussa 1913, 1920–1921 sekä 1927–1928 ja valmistui kauppatieteen kandidaatiksi 1928. Hän teki opintomatkoja Venäjälle. Saksaan, Puolaan. Ruotsiin, Norjaan ja Tanskaan.
Lehonkoski osallistui Suomen sisällissotaan valkoisten puolella. Sodan jälkeen hän toimi muun muassa Inon patterin komentajana. Hän oli työssä sotaministeriön taisteluvälineosastolla ensin vuonna 1919 kanslistina ja sitten 1919–1920 sihteerinä. Hän oli Oy Systeman mainososaston johtajana 1921–1922 ja sitten Suomen Liikeapulaisten Liiton keskustoimiston johtajana. Lehonkoski oli 1922–1927 Oy Uuden Auran toimitusjohtajana ja Uusi Aura-lehden taloudenhoitajana. Vuodesta 1928 hän oli Turussa Pohjoismaiden Autotuonti Oy:n osastopäällikkönä ja sittemmin vuodesta 1929 Suomen Ulkomaankauppa-lehden taloudenhoitajana sekä samanaikaisesti vuodesta 1930 Finnish Trade Review-lehden taloudenhoitajana.
Vuonna 1931 Lehonkoski perusti kustannusosakeyhtiö Liikemaailman, joka julkaisi samannimistä taloudellista aikakauslehteä. Hän oli mukana perustamassa Ajan Suunta-lehteä ja oli lehden toimitusjohtajana ja johtokunnan jäsenenä syksyyn 1938 saakka. Lehonkoski oli myös Ajan Suunta-lehden sisarlehtiä kustantaneen Kansan Sana Oy:n toimitusjohtajana vuodesta 1932 alkaen. Hän oli Helsingin Mustan Karhun johtokunnan jäsen ja IKL:n Kauppa Oy:n tilintarkastaja. Vuodesta 1938 alkaen Lehonkoski oli Metsätalous-lehteä julkaisseen kustannusyhtiön toimitusjohtajana. Lehonkoski kuului Kauppatieteellisen Yhdistyksen perustajiin ja oli yhdistyksen johtokunnan jäsen ja sihteeri vuodesta 1930 aina kuolemaansa saakka. Vuonna 1938 Lehonkoski oli ajamassa Kauppatieteellisen tutkimuslaitoksen perustamsita. Lehonkoski julkaisi useita taisteluvälineitä käsitteleviä kirjasia ollessaan sotaministeriön palveluksessa.
Aarne Lehonkoski kuoli 44-vuotiaana joulupäivänä 1938 pitkällisen sairauden jälkeen. Hänet on haudattu Hietaniemen hautausmaalle.
Julkaisuja

Turun satama. Talousmaantieteellinen katsaus sen syntyyn ja kehitykseen. Talousmaantieteen pro gradu-tutkielma, Kauppakorkeakoulu 1927
Saksalainen ja amerikkalainen liikemainonta. Kauppaopin pro gradu-tutkielma, Kauppakorkeakoulu 1930
Toimitustöitä

Kenttätykistön ampumatarpeet; virallisesta alkuteoksesta suomeksi toimitti A. W. Lehonkoski. S. M. taisteluvälineosasto T. 1., Helsinki 1919
Ammusten käsittely ja hoito.
Lyhyt 76 m/m kenttätykin m/02 oppikirja. Sotaministeriö, Helsinki 1920
Rannikkotykistön vuosikirja 1936; toimituskunta A. Lehonkoski ym. Rannikkotykistön upseeriyhdistys, Helsinki 1936
Rannikkotykistön vuosikirja 1937; toimituskunta A. Lehonkoski, L. Lundenius, K. J. Mikkola. Rannikkotykistön upseeriyhdistys, Helsinki 1937
Vårt kustförsvar 1; toimituskunta A. Lehonkoski, L. Lundenius, K. J. Mikkola. Kustartilleriets officersförening, Helsingfors 1937
Rannikkotykistörykmentti 1:n 20-vuotisjuhlajulkaisu 12.5.1918-12.5.1938. Helsinki 1938
Rannikkotykistön vuosikirja 1938; toimituskunta A. Lehonkoski, L. Lundenius, K. J. Mikkola. Rannikkotykistön upseeriyhdistys, Helsinki 1938
Afrikan safari

Afrikan safari on vuonna 1996 valmistunut, 7–12-vuotiaille lapsille suunnattu opettava ja viihdyttävä tietokonepeli. Pelin tapahtumaympäristönä on Afrikan savannit.
Kolmen käkkyrän majatalon piha.
Pelin juoni

Afrikan-safari pelin tapahtumat alkavat Kolmen käkkyrän majatalon pihalta. Alussa pelaaja kirjoittaa nimensä vieraskirjaan ja maastonvärisen repun, johon tarkoitus kerätä pelin aikana erilaisia tavaroita.
Seuraavaksi astutaan majatalon alakertaan, missä pelaajaa odottaa vanha eversti. Everstin äänenä on suomenkielisessä versiossa Heikki Kinnunen. Eversti ei kävele eikä liikuta mitään muita ruumiinosia paitsi silmiään ja suuta, mutta hän on hyvin puhelias. Hän esimerkiksi kertoo "uskollisesta palvelijastaan", jota ei tosin pelin aikana milloinkaan nähdä.
Sen jälkeen noustaan ylös majatalon yläkertaan. Yläkerrasta lähtee kolme käytävää, joiden nimet ovat pohjoissiipi, länsisiipi ja itäsiipi. Pohjoissiivessä on norsuja, leijonia ja sarvikuonoja aitauksissaan. Länsisiivessä on kasvihuone, ja siellä voi kakkua syömällä ja mehua juomalla laskeutua alas hyönteisten tasolle ja nousta takaisin ylös. Itäsiivessä on diahuone, elokuvahuone ja parveke.
Nykyaikaisiin peleihin verrattuna Afrikan safarin grafiikka on vanhentunut. Kuvat ovat hyvin tummasävyisiä. Taustamusiikkina on marakattien kirkumista ja aavemaista huuliharpun soittoa.